Rakaman CCTV dalam episod ini adalah lakonan semula
berpandukan kajian dan bukti.
20 MINIT SELEPAS PENGEBOMAN
BAB II IMPIAN AMERIKA
18 APRIL 2013
JAM 74 KHAMIS
JAM 75 KHAMIS
Selamat tengah hari.
Saya Richard DesLauriers, Ejen Khas FBI daerah Boston.
Hari ini kami menyeru orang awam untuk cam dua suspek ini.
EJEN KHAS FBI
Saya tak sangka bahawa sidang media di Sheraton ketika itu,
malam Khamis, 18 April 2013,
memulakan detik 48 jam terbesar dalam kerjaya saya.
Ada di luar sana mengenali suspek sebagai kawan,
jiran, rakan sekerja mahupun ahli keluarga suspek.
Ia cukup tegang.
Kami membuat hebahan awam.
Kami hebahkan siapa yang dah dikenal pasti.
Kami tayangkan gambarnya.
Kami tak tahu apa yang akan berlaku.
Segalanya berisiko. Adakah kami paksa orang awam terlibat?
Sekarang kami tak lagi mampu mendiamkannya.
Inilah dia. FBI merujuk mereka sebagai Suspek 1 dan Suspek 2.
FBI membuka talian tip khas dan laman sesawang khusus untuk kes ini.
Laman sesawang itu mencatat 40 juta pelawat serta-merta.
Suspek dianggap bersenjata dan sangat berbahaya.
Usaha siasatan mula dipergiatkan susulan pendedahan kedua-dua suspek.
Puan rasa mereka boleh dicam melalui imej yang dikeluarkan?
Sudah tentu.
Saya rasa FBI akan berkas mereka.
FBI sedang buat kerja mereka. Ia akan mengambil masa.
Percayalah, Richard DesLauriers akan berkas mereka.
Saya lega gambar mereka disebarkan
dan saya yakin orang ramai akan melihat gambar itu
dan akan kata, "Ya, itulah orangnya dan dia ada di sini."
Selepas itu, kami tak terima sebarang panggilan.
Tak terima satu pun.
Saya tak sangka.
Saya pulang malam itu dan beritahu isteri saya,
"Seseorang akan telefon dan maklumkan bahawa mereka cam suspek."
Kemudian tanpa dijangka, saya terima satu panggilan.
Polis MIT. Panggilan dirakam. Pegawai Sakov.
Hai. Kami ada dengar bunyi bising berterusan di luar tingkap.
Ia tak kedengaran seperti tembakan, tapi lebih kepada bunyi nyaring dan laju.
Ada seorang pegawai polis di kawasan berdekatan kereta,
tapi kami tak pasti apa yang berlaku.
Baik. Kami akan pergi periksa.
Aduhai. Lekas! Semua unit, mohon jawab.
Seorang pegawai polis cedera.
Semua unit. Lokasi. Ada pegawai cedera.
JAM 79
JAM 80
Sidang akhbar berakhir,
dan saya pulang menaiki bas melintasi Mass Avenue Bridge menuju ke MIT.
Setibanya di CambridgeSide, saya pandang ke kanan.
Cahaya biru menyinari merata tempat.
Kereta polis dan kereta peronda memecut laju di Memorial Drive.
Saya antara yang pertama tiba di tempat kejadian.
Polis marah-marah.
Seorang polis sedang menangis.
Saya dekati pegawai penguat kuasa untuk tanya apa yang berlaku.
- Ada apa hal, tuan? - Tiada apa-apa sekarang.
Saya terima panggilan memaklumkan ada anggota terbunuh di Cambridge.
Cambridge bandar berbeza dalam bidang kuasa berbeza.
Tapi kes yang kami terima mengatakan ia satu rompakan berdarah.
Amat jarang didengar ada anggota polis ditembak di Boston.
Pernah polis dibunuh di Cambridge?
Ia tak pernah berlaku di kampus itu, malah tak pernah dalam komuniti itu.
Ada yang tak kena.
Tentu ada yang tak kena.
Jelas sekali ada berlaku pergelutan.
Mereka cuba rampas pistolnya.
Jelas sekali, ia satu pembunuhan.
Mustahil mereka boleh cabut senapang dari sarungnya.
Ed Davis kata, "Awak rasa ini kerja Topi Hitam dan Topi Putih?"
Saya kata, "Siapa lagi kalau bukan mereka."
Saya boleh nampak kerisauan terpancar pada wajah setiap orang di situ.
Semakin masa berjalan, semakin banyak nyawa terancam.
Jika ini kerja mereka, apa lagi mereka akan buat seterusnya?
Pada malam 18 April, saya memandu kereta baharu saya
di sepanjang Sungai Charles di Cambridge.
Saya tahu sesuatu berlaku di Cambridge. Ada banyak cahaya biru dan kereta polis.
Dua puluh buah kereta.
Ada sesuatu yang serius berlaku di sana.
USAHAWAN TEKNOLOGI
Saya berhijrah ke Amerika dari China pada tahun 2009
untuk menggenggam ijazah sarjana.
Saya nak mendalami budaya Amerika.
Saya nak mendalami impian Amerika.
Presiden Obama pernah kata, "Mana-mana warga Amerika yang jujur
dan bekerja keras, anda berhak menikmati masa depan yang cerah."
Itulah yang saya fikir. Jika kita bekerja keras,
jika jujur dengan diri sendiri, kehidupan akan jadi lebih baik.
Saya sangat meminati kereta mewah.
Jadi saya beli kereta pertama saya, kereta Mercedes.
Saya rasa cukup hebat memandu kereta itu.
Saya tak nak ada kereta memandu rapat.
Saya tak bagi orang lain pandu. Kereta itu umpama anak saya.
JAM 80 KHAMIS
Saya memandu kereta baru.
Saya ingat saya terima mesej.
Saya buat keputusan untuk berhenti di Brighton Avenue.
Saya tekun memandang telefon selama seminit dua.
Kemudian ada kereta berhenti di belakang saya.
Saya rasa agak pelik.
Saya fikir mungkin ada orang nak minta tunjuk arah jalan.
Kemudian mereka ketuk sebelah penumpang.
Jadi saya turunkan tingkap sikit, mungkin seluas ini saja.
Kemudian dia mahu saya turunkan sedikit lagi.
Ia terlalu pantas. Saya tak sempat bertindak.
Saya fikir, "Apa yang dah jadi?"
Dia acu pistol pada saya.
Badan saya menggeletar. "Saya akan buat apa saja yang awak suruh."
"Tolong jangan bunuh saya."
Dia kata dia boleh bunuh saya bila-bila masa dia mahu.
"Lekas pandu."
Kereta di belakang mengekori kami sepanjang perjalanan.
Saya sedar kami menuju ke Watertown.
Kita tiba di sebuah rumah di Watertown.
Lelaki lebih tua suruh saya duduk di sebelah penumpang.
Mereka berdua keluar dari kereta.
Saya terfikir ia masa untuk lari,
tapi mereka cabut kunci dan kunci pintu kereta.
Kemudian mereka pindahkan barang dari kereta lain ke kereta saya.
Seingat saya, beberapa kotak.
Mereka masuk ke dalam kereta. Kini kami bertiga.
Lelaki lebih tua memandu.
Mereka tinggalkan kereta mereka.
Saya tak tahu hubungan mereka.
Salah seorangnya lebih muda dan nampak macam pelajar,
tapi mereka nampak macam orang Amerika.
Yang lebih tua tanya saya, "Kau kenal aku siapa?"
Saya kata, "Saya tak kenal kamu."
Dia kata, "Aku yang bom Maraton Boston."
"Kami baru bunuh anggota polis di Cambridge."
Alamak. Saya...
Takkanlah?
Kenapa saya?
Seorang pegawai polis MIT telah ditembak mati.
Dia parah akibat tembakan. Dia dibawa ke hospital dan meninggal.
Saya diberitahu mereka tembak kereta itu enam kali.
Salah satunya menembusi otak anggota ini.
Di tempat perintah, saya dapat tahu Pegawai Sean Collier terbunuh.
Ia berita yang cukup tragik.
Pegawai yang terkorban dalam tugas memang memilukan.
Kenapa nak bunuh Sean tak berdosa?
Dia cuma duduk dalam kereta dan menjalankan tugasnya.
Dia tak patut mati begitu.
Dalam kemarahan, perasaan saya juga membuak-buak untuk tangkap mereka.
Mereka tewaskan kami. Mereka dah cabuli pertahanan kami.
Selepas gambar itu dihebahkan secara umum,
jelas sekali mereka sentap. Mereka sedar orang dah tahu.
Mereka seolah-olah fikir, "Kami tak rugi apa-apa."
Pernah tak terfikir jika tuan tak keluarkan gambar,
Sean Collier mungkin masih hidup lagi?
Terus terang saya cakap, mereka perlukan senjata lain.
Itulah rancangan mereka, sama ada hari Khamis, Jumaat atau Sabtu.
Sehingga kini, malah sejak dulu saya fikir
pendedahan gambar-gambar tersebut bukanlah satu kesilapan.
Disebabkan apa yang berlaku, kecaman dan kritikan mula didengari.
Tapi kita patut mempersoalkannya. Adakah ia pendekatan yang betul?
Kami ada tanggungjawab agar orang awam boleh melindungi diri.
Kes sebegini tak pernah terjadi.
Kejadian ini menunjukkan sekalipun segalanya terkawal,
segigih mana kita cuba menghalangnya, kita takkan menghalang segalanya.
Saya rasa itu yang berlaku di sini.
JAM 80 KHAMIS
Di dalam kereta,
mereka bertutur dalam bahasa yang saya tak faham.
Kami singgah di bank.
Si muda keluar dari kereta.
Mereka guna kad debit saya untuk keluarkan wang.
Di dalam kereta, saya ingat saya tanya,
"Awak akan bunuh saya malam ini?"
Ketika itulah dia kata, "Kami takkan bunuh kau."
"Kami akan tinggalkan kau jauh di tempat yang tiada siapa boleh jumpa."
Patutkah saya percaya dua pembunuh itu?
Takkan mereka nak lepaskan saya?
Mereka tak pedulikan nyawa orang lain.
Mereka mungkin akan bunuh saya di lebuh raya.
Saya teringat keluarga, ibu bapa, dan kawan-kawan.
Saya tak sempat ucap selamat tinggal kepada mereka.
Mereka tanya, "Kereta ini boleh pergi jauh? New York?"
Saya kata, "Sudah tentu."
Kemudian saya sedar, mereka mungkin nak ke New York untuk mengebom lagi.
Jika kami memasuki lebuh raya, mereka tentu pandu terus ke New York.
Saya kata minyak kereta kurang dari setengah tangki,
jadi saya ajak mereka isi minyak penuh.
Mereka memandu sambil mencari stesen minyak
yang masih buka, tapi semuanya dah tutup.
Sepuluh minit kemudian, kami berhenti di stesen minyak di Cambridge.
JAM 80 KHAMIS
JAM 81 JUMAAT
Si muda keluar dari kereta.
Si tua itu letak pistolnya di ruang celah pintu.
Kalau saya nak lari, kalau saya nak selamatkan diri saya,
itu mungkin peluang terakhir saya.
Ini keputusan paling penting dalam hidup saya.
Kemudian saya bisik pada diri, "Lantaklah. Aku nak lari."
Kemudian...
Mujur saya boleh tanggalkan tali pinggang keledar,
buka kereta dan tarik pemegang.
Saya boleh rasa dia cuba tarik saya dengan tangan kanannya.
Nyaris sekali.
Memang nyaris begini.
Saya berlari lintas jalan
ke stesen minyak lain yang masih buka.
911, talian dirakam. Apa kecemasan encik?
Ya, saya di stesen minyak Mobil. 816 Memorial Drive.
Ada seorang pelanggan yang masuk sekarang,
dan dia kata ada orang nak tembak dia.
Dia ada di dalam dan enggan beredar.
Beri telefon kepadanya.
Mereka suspek letupan maraton.
Tolong saya. Mereka ada pistol.
Di mana mereka?
Mereka berada di stesen minyak Shell di Memorial Drive.
- Di depan stesen minyak? - Ya.
Saya lari. Saya kena selamatkan diri. Boleh tuan datang?
Encik, mereka dalam perjalanan. Tarik nafas dan tunggu di sana.
- Saya takkan letak telefon. - Okey.
Ya, saya boleh rasa suara saya menggeletar.
Saya tak boleh bercakap pun.
Ia detik dua jam paling lama dalam hidup saya.
Saya trauma setiap kali memikirkannya.
Itu adalah keputusan paling sukar yang saya pernah lakukan.
Selepas kejadian itu,
saya cuma berusaha untuk tidak bebankan kepala
memikirkannya.
Saya cuma bersyukur sangat yang umur saya masih panjang.
JAM 81 JUMAAT
Kami kerahkan ramai polis ke MIT untuk jejaki apa-apa yang mencurigakan.
Tiba-tiba, kami menerima panggilan dari stesen minyak di Memorial Drive.
Ada seorang lelaki
mendakwa dia diculik oleh suspek pengeboman itu.
Saya beritahu mereka bahawa kereta saya
ada sistem pengesan.
Dia beritahu pegawai polis, "Nombor GPS ialah 1234567."
Pegawai tanya, "Bagaimana tahu?"
Kereta pertama buat saya teruja. Saya ingat semuanya.
Jadi dia hafal nombor pemancar GPS.
Saya betul-betul nak polis tangkap mereka secepat mungkin.
Pegawai itu laporkan nombor GPS itu,
dan mereka menjejaki kereta itu yang berada di Watertown.
Kawalan kereta Watertown.
Cambridge sedang mencari satu, tiga, tujuh, November, zulu, satu.
Kereta Mercedes 2013. Warna hitam.
Kenderaan itu dirampas di 816 Memorial Drive
di Cambridge semasa samun bersenjata.
Dipandu dua lelaki Timur Tengah. Seorang digambarkan setinggi 5' 7".
Lelaki kedua digambarkan berkulit cerah.
Saya berkhidmat sebagai pegawai polis di Watertown selama 30 tahun.
Ia pekan bersebelahan Boston,
dan pekan kami ini kecil saja seluas empat batu persegi,
tapi ia cukup padat
dengan lebih 40,000 orang penduduk dalam kawasan seluas empat batu persegi.
Penduduk di sini muhibah. Ada banyak keluarga, ramai anak muda.
Ia kawasan yang sangat selamat.
Saya langsung tak pernah terfikir
saya akan menarik picu pistol sehinggalah malam itu.
Tembakan dilepaskan!
PTSD bukanlah gurauan. Ia akan memakan diri dan bunuh kita.
Ia umpama sebuah kehidupan berbeza.
JABATAN POLIS WATERTOWN
Pada tahun 2013, saya seorang sarjan
saya pegang jawatan itu selama 20 tahun.
Saya datang ke balai polis dan saya hidupkan radio.
Saya dengar tentang Sean Collier, pegawai polis MIT, mati dibunuh.
Saya terfikir, "Malang sekali."
Jadi, saya pergi ke kereta saya. Saya menyalakan rokok
dan dengar radio polis.
Polis Cambridge melaporkan mereka hubungi nombor telefon dalam kenderaan
samun bersenjata.
Kenderaan itu di kawasan Dexter Ave. Kereta Mercedes 2013.
Seorang pegawai polis Cambridge menelefon pegawai bertugas kami
dan berkata, "Dengar, ada kereta dicuri di Cambridge."
"Kami menjejakinya dan ia sekarang berada di Watertown di 93 Dexter Ave."
Boleh nyatakan nombor plat sekali lagi
serta gambaran kenderaan?
Mercedes 2013 warna hitam.
Ia kawasan rondaan Pegawai Joe Reynolds dan dia kata, "Saya akan periksa."
Kereta sedang bergerak sekarang.
Ia rompakan. Itulah rupanya. Suspek dikatakan bersenjata.
Saya fikir, jika polis tiba di sana, dua perkara akan berlaku.
Kereta kejar-mengejar atau kejar kaki.
Kami cuma tahu ia kenderaan disamun bersenjata.
Saya rasa ada beberapa orang saja. Kami akan hentikan kereta ini.
Sama ada mereka mengalah, atau lari.
Jika mereka lari keluar dan polis kena kejar,
saya akan tolong kejar. Jadi, saya mula memandu
dari balai polis dan menuju ke arah itu.
Okey, terima. Masih di Laurel. Baru saja belok kiri di Laurel.
Joe Reynolds tiba dan berselisih dengan mereka.
Mereka perlahankan kelajuan kereta.
Mereka saling bertentang mata.
Kami dapati suspek memandu dua kenderaan.
Kenderaan mereka di depan serta SUV hitam ikut di belakang.
Di sebelahnya sekarang. Nak saya hentikannya?
Saya beritahu dia, "Joey, jangan hentikan."
"Tunggu saya." Dia kata, "Baik, Sarjan."
Saya di belakang kenderaan itu. Beri lampu amaran.
Pegawai Reynolds ekori mereka.
Mereka tak pandu laju, dan ketika itulah SUV hitam itu berhenti.
Apabila saya belok ke Laurel Street, ia sudah huru-hara.
12.34 PAGI JUMAAT
Suspek melepaskan tembakan di tengah jalan.
Saya parkir kereta saya. Dan bum, kaca singgah di muka.
Pertempuran bersenjata. Semua unit balas.
Tembakan dilepaskan di kenderaan di Cambridge.
Lokasi terakhir di Dexter Ave.
Tembakan dilepaskan di Watertown.
"Mereka tembak saya." Saya fikir, "Saya kena bantu."
Dari 30 batu sejam, saya pecut sehingga 80 batu sejam.
Tembakan dilepaskan!
Tembakan dilepaskan.
"Aku perlu buat sesuatu."
"Aku akan terjah masuk ke dalam kenderaan ini."
"Letak gear pandu dan biar ia meluncur ke arah mereka."
Paling tidak,
saya nak tengok ada berapa ramai penembak
untuk beritahu unit yang datang membantu.
Reynolds kata, "Sarjan, siapa yang pandu 468?"
Kereta saya menuju ke arah mereka. Dia tak tahu kereta kosong.
Ia hanya bergerak di jalan.
Ketika itulah saya nampak di sebalik Mercedes,
dia lempar sesuatu.
Saya nampak ia melayang di udara dan saya fikir,
"Budak ini lempar mercun."
Apabila ia jatuh ke tanah, ia jadi begini...
Saya pula...
Letupan kuat!
Apa? Teruk sungguh minggu ini.
Pertama, pengeboman maraton. Seorang pegawai polis MIT dibunuh.
Bala apa lagi yang akan terjadi?
Ketika itu, semasa saya berada di MIT,
tiba-tiba ada kekecohan sedang berlaku.
Polis pula mendengar radio kereta mereka.
Kami dengar melalui radio, "Tembakan dilepaskan."
Tembakan dilepaskan!
Unit datang ke lokasi kejadian. Kami perlu bantuan segera!
- Watertown, Newtown, Unit 8 hadir. - Lapan hadir dengan K9.
Cambridge ke Watertown, tiga unit juga akan tiba.
Dalam fikiran saya, "Ini semua berkaitan. Pasti kerja mereka."
Saya masih ingat saya hidupkan lampu dan siren dan pecut ke Watertown.
Saya terus menuju ke Watertown,
dan ada konvoi kereta polis juga menuju ke sana.
Saya terus sertai konvoi polis dan ikut mereka ke sana.
Saya tak tahu apa jadi, tapi saya turut serta.
Apa sekalipun jadi,
ia berkaitan dengan sesuatu yang lebih besar.
Mereka tinggalkan tempat polis yang dibunuh.
Kami dah kepung dia. Dia baling bahan letupan pada kami.
Malam itu juga, Ketua Jabatan telefon.
Dia kata, "Pesuruhjaya, mereka baling bom dan menembak."
Saya kata, "Siapa?"
Dia kata, "Kami dapat kejar mereka."
Saya jawab telefon. Salah seorang pembantu saya beritahu
suspek kami sedang berkeliaran di situ
dan mereka sedang lempar lebih banyak bom pada pegawai polis Watertown.
Sebaik dengar, saya kata, "Alamak."
Boleh saya dapatkan lokasi?
Dexter dan Laurel.
Sebaik dengar bunyi ketibaan kereta polis, ia satu perasaan paling melegakan.
Saya tahu bekalan peluru bertambah. Kami akan ada lebih banyak senjata.
Celaka, ada tembakan di depan rumah saya.
Berambuslah.
Hei, semua berhenti. Jaga-jaga. Pergi ke sana.
Macam semakin teruk.
Bom meletup. Polis menembak merata-rata.
Tempat itu dah macam zon perang.
Ada penduduk keluar rumah dan itu merisaukan saya.
Saya Ryan. Apa kecemasan cik?
Hai, saya di Watertown. Saya dengar bunyi tembakan dan dengar...
Kami dah maklum. Terima kasih.
911, talian dirakam. Kecemasan cik?
- Ada bunyi orang menembak... - 911, apa kecemasan puan?
Hai. Saya dengar bunyi letupan kuat.
Puan, kami maklum. Terima kasih.
Sekurang-kurangnya seorang penduduk, dia keluar rumah tiga kali,
buka pintu dan kata, "Nak saya tolong?"
Saya ulang banyak kali, "Masuk ke dalam rumah!"
"Kecuali jika encik ada senapang berpeluru."
Saya hentikan kereta di sekitar simpang Laurel Street.
Pakai jaket kalis peluru saya.
Semasa berjalan-jalan di situ,
saya nampak Pegawai Reynolds dan Sarjan MacLellan.
Dia berada di belakang pokok, balas tembakan sambil beri arahan.
Berhenti!
"Berhenti."
Dia cuba pujuk mereka menyerah diri namun mereka terus menembak.
Ketika itu, kami sangka mereka guna dua pucuk pistol, percikan api.
Kemudian rupa-rupanya, mereka ada satu senapang tangan,
dan percikan api kedua yang kami nampak,
ia pemetik api untuk nyalakan bom.
Itu percikan api kedua kami nampak.
Bom terakhir yang dilempar,
suspek keluar dari kenderaan, pegang sesuatu dengan dua pemegang,
dan dia buat begini...
Oh Tuhan!
Boleh rasa hentaman, tapi seingat saya,
macam ada orang letak skrin putih di depan.
Asap kelabu hitam, kemudian boleh rasa serpihan menimpa.
Serpihan logam.
Ia bom periuk tekanan.
Salah satu klipnya tercabut dan tekanannya tak sampai sepertimana yang sepatutnya.
Andai dia letak saja dan bukan lempar,
kami pasti...
Kami pasti parah. Kami di zon letupan bom.
Tiada yang mengalah.
Jadi, saya putuskan untuk selinap melalui laman belakang
ke tempat mereka untuk menyerang.
Saya pergi ke depan rumah, panjat pagar,
ke laman belakang, panjat pagar lain. Saya mengelilingi pagar rumah itu.
Ketika itulah saya nampak mereka. Mereka berlindung di sana.
Saya jurulatih senjata untuk jabatan.
Jadi sasaran saya tepat.
Saya bidik dan lepaskan tembakan.
Saya tahu ia mengena. Tiada reaksi, jadi saya cuba lagi. Bang.
Saya tahu ia mengena dan tiada reaksi.
Saya tembak sembilan kali. Bukan semua di dada.
Saya tembak di kaki. Dia tak mengalah.
Dia dah tahu saya di sana. Dia lari keluar.
Jarak antara kami adalah dua meter, dan kami berbalas tembakan.
Mujurlah tembakannya tak mengena pun. Dah macam filem Pulp Fiction.
Matilah kamu, bangsat!
Pistolnya tak lagi berfungsi.
Tak pasti sama ada rosak atau peluru habis.
Dia hampir tak percaya dia tak boleh guna pistolnya lagi.
Dia berhenti, pandang pistolnya dan pandang saya.
Kami bertentang mata, dia baling pistol dan mengena bahu saya.
Pistol jatuh.
Dia menoleh ke arah kami yang menembaknya,
dan mula berjalan ke arah kami.
Pistol di belakang saya tiada peluru, tapi dia tak tahu.
Saya acu pistol itu dan kata, "Saya akan bunuh awak. Melutut."
Dia terus... Pandangan kuyu.
Dia pandang dan terus berjalan ke arah saya.
Saya kejar dia dan berjaya tundukkan dia.
Budak itu jatuh.
Dia melawan dengan ganas. Dia gunakan sepenuh tenaganya.
Pistol saya tiada peluru. Tiada peluru, tapi saya ada pistol.
"Aku akan ketuk kepala dia."
Saya cuba sedaya upaya untuk buat dia pengsan.
Sarjan Pugliese gari sebelah tangannya dan saya pelangkung dia.
Saya nak dia pengsan. Saya nak mudahkan kerja.
Saya nak pastikan kami tak mati.
Pegawai Reynolds memandang ke jalan dan kata,
"Ada orang naik SUV. Mereka pusing balik."
Ia menuju ke arah kita!
Saya toleh dan lampu kereta tepat di muka saya.
"Sarjan, lepas." Dan saya tolak.
Saya lepaskannya. Deruan angin dari SUV menghembus muka saya.
Saya nampak roda depan SUV menggilis suspek.
Budak itu terperosok di bawah SUV dan bergolek di jalan.
Dia diheret hampir sepuluh meter.
Lepas satu, satu hal.
Kereta itu dipandu selaju 65km sejam.
Ia memang sangat ganas.
Suspek lari menaiki SUV. Dia gilis rakan sekongkolnya.
Tubuh suspek itu tercampak keluar dari bawah kereta.
SUV itu merempuh salah satu kereta polis di situ.
Boleh dengar enjin SUV itu menderu untuk lari dari rempuhan itu.
Dia berjaya lari dan memecut ke satu simpang.
Polis yang baru tiba di lokasi melepaskan berdas-das tembakan.
Dia memecut ke simpang. Kemudian, dia hilang.
Gerak.
Saya pergi ke tempat kejadian. Ia gelap.
Ia huru-hara. Pegawai menjerit, menempelak.
Sejurus tiba, pegawai polis ada di serata tempat.
Ada berbalas tembakan. Bom dilemparkan kepada polis.
Ia cukup sukar dipercayai.
Ketika itu, kami nampak pegawai polis berlari di jalan.
Kami turut serta.
Kami dapat yang kami kena kejar ke mana SUV Mercedes itu pergi.
12:45 PAGI 19 APRIL 2013
Kami terserempak dengan SUV itu di jalan ini.
Pintu terbuka. Tiada sesiapa di dalamnya.
Saya kata, "Tak boleh terjah saja."
"Saya perlu fikir sesuatu. Atur rancangan."
Ya, saya kecewa dia terlepas, tapi saya yakin dia akan ditangkap
tak lama kemudian.
Memandangkan ramai polis di lokasi kejadian dan suspek terlepas,
saya rasa ia memalukan polis.
Kami perlukan ambulans di Laurel dan Dexter untuk suspek.
Ditembak dan digilis.
Budak itu cedera parah.
Dia parah dari ketiak hingga ke pinggang, habis terburai.
Masih hidup.
Mereka kerat bajunya
dan masukkan ke dalam ambulans.
Beri rawatan, kemudian beredar.
Mereka bawa dia ke hospital Boston, pusat trauma utama.
JAM 81 JUMAAT
Saya keluar dari kereta. Ada ejen persekutuan di situ,
dan dia kata, "Ada bom tentera tak meletup."
Salah satu bom paip fius berada di atas tanah.
Kesan tembakan merata, di tanda berhenti,
dinding rumah. Pistol yang bersepahan di jalan.
Paling mengejutkan saya, ada kesan bom periuk tekanan di kereta.
Benar-benar sama dengan MO pengebom maraton.
Saya kata, "Oh Tuhan. Ini kerja mereka."
Anggota SWAT jumpa saya dan kata, "Sarge, awak tahu siapa dia ini?"
Saya sangka dia tanya saya siapa...
Saya kata, "Budak-budak Watertown."
Orang lain muncul.
"Awak tahu siapa dia ini?"
"Penyamun kereta." "Mereka pengebom Maraton Boston."
Tak kelakar.
"Mereka pengebom Boston."
"Ini pengebom Maraton." Dia kata, "Tidak, ia kereta yang dicuri."
Polis yang terlibat dalam tembakan itu tak sedar siapa yang mereka cekup.
Biar betul. Kemudian saya fikir, "Bom."
"Peluru segala bagai. Patut dari awal saya dah boleh agak."
Tapi saya bukan detektif. Saya polis peronda.
Saya bukan polis. Saya faham bahaya dan malang tak berbau
dalam banyak keadaan,
tapi bayangkan segerombolan polis melepaskan 210 das tembakan begitu.
Ia membahayakan nyawa orang awam.
Saya temu bual seorang lelaki yang anaknya hampir terkorban.
Bayi itu tidur di dalam bilik
apabila sebutir peluru nyaris mengena kepalanya.
Mujurlah orang awam yang berada di rumah tak cedera atau terbunuh.
Kini kami sedang memburu suspek yang sepadan dengan gambaran
Suspek 2, individu bertopi putih
yang terlibat dalam pengeboman Maraton Boston.
Suspek 1 ditembak?
- Betul. - Masih hidup?
- Suspek 1... - Tiada nama buat masa ini.
Dia masih hidup?
Dengar, usaha siasatan masih berjalan.
Kami tak boleh dedahkan sebarang butiran berkaitan suspek mahupun namanya.
Kami cuba dapatkan maklumat daripada penduduk di sini.
Mereka patut kekal di dalam rumah, tutup pintu dan tunggu polis datang.
Kami tahan reman seorang suspek.
Dia dicekup dari lokasi kejadian.
Dia disahkan mati di hospital.
Jadi kami perlu kenal pasti suspek ini untuk ketahui identiti mereka.
Kami bergegas ke hospital dan ambil cap jarinya.
Kami tahu dia salah seorang pengebom.
Kami semua fikir, "Moga dia ada dalam pangkalan data."
Jika kami kenal pasti identiti dia,
maklumat ini boleh bawa kami kepada suspek seorang lagi.
Kami imbas cap jari dia melalui pangkalan data persekutuan
untuk mengenal pasti individu ini.
Ada satu padanan.
Namanya Tamerlan Tsarnaev.
Tamerlan Tsarnaev.
Kami terus memeriksa pangkalan data
untuk memahami siapa individu ini.
Banyak maklumat yang kami dapati.
Kami kenal pasti dia warga Chechen.
Dia menetap beberapa tahun di Cambridge.
Itu maklumat besar dalam siasatan.
JAM 82 JUMAAT
Saya di tempat perintah.
Pintu dibuka dan Rick DesLauriers masuk.
Dia nampak kecewa. Muka ayam berak kapur.
Dia kata, "Kami kenal dan pernah siasat dia."
Saya terkejut dan kata, "Bagaimana awak kenal mereka?"
Dia kata, "Kami terima laporan daripada FSB,
unit perisikan Rusia, bahawa dia seorang pengganas."
Ada petunjuk Guardian sebelum ini.
Penilaian Guardian adalah tahap siasatan terendah
dikendalikan FBI terkait keselamatan negara.
Ketika itu satu sumber berita tak sahih menyalurkan segala maklumat.
Dia kata dia soal siasat mereka meneliti maklumat yang mereka berikan,
dan kami tutup kes.
Saya tanya, "Kamu boleh akses maklumat ini?
Kenapa tak beritahu mereka masih bebas?"
Penilaian Guardian tidak meyakinkan kami
bahawa Tamerlan Tsarnaev akan mengebom Maraton Boston 2013.
Ia buat saya marah dan terkejut.
Pihak berkuasa sentiasa memburu
orang yang melakukan jenayah atau disyaki melakukan jenayah.
Saya bukan nak buat begitu. Saya cuba nak faham cerita.
Bukan fitrah manusia untuk jadi pengebom maraton
dan bunuh budak 8 tahun.
Kami perlu tahu bagaimana ia berlaku.
Apa yang mendorong suspek?
Itulah tujuan saya.
WARTAWAN BOSTON GLOBE
Jam bersilih jam,
ledakan senjata Rusia menggegarkan kawasan sempadan ini.
Mereka sasarkan militan Chechen.
Pada akhir tahun 1990-an, warga Chechen dianggap pelarian
jadi Amerika Syarikat sanggup memberikan status pelarian
kepada golongan ini.
Anzor Tsarnaev, bapa Tamerlan, lihat impian Amerika dalam filem Hollywood
dan memutuskan itulah cita-citanya.
Dia berhijrah ke Amerika bersama isteri dan empat anak mereka.
Mereka tinggal di dalam apartmen sempit di Boston.
Ketika itu, Tamerlan seorang remaja.
Dia belajar gusti di Kyrgyzstan dan dia memang berbakat.
Ayahnya melihat semua itu, dan dia mahu Tamerlan menjadi juara.
Lelaki amat berbakat ini pasti akan merebut kejuaraan.
JURULATIH GUSTI TAMERLAN
Kali pertama saya jumpa Tamerlan adalah sekitar tahun 2008.
Ayahnya yang melatihnya. Ayahnya sangat garang.
Dia nak Tamerlan jadi jaguh gusti. Jadi Tamerlan memenuhi ciri-cirinya.
Saya kagum dengan etika kerjanya.
Dia padu di dalam gelanggang.
Hadirin sekalian, Tamerlan Tsarnaev!
Dia remaja tinju ala dewasa.
Tahun sebelum Olimpik, dia sangat hebat.
Dia memenangi semua perlawanannya.
Pemenang! Tamerlan Tsarnaev!
Anzor Tsarnaev akan berlagak dengan kawan-kawannya.
"Anak aku akan sertai pasukan tinju Olimpik AS."
Saya bukan saja percaya bahawa dia layak ke Olimpik,
tapi dia berpeluang menang pingat.
- Awak teruja? - Ya. Kenapa tidak? Betul tak?
Tapi kemudian kami dapat tahu
dia tak dapat sertai ujian kelayakan Olimpik.
Terus serang dengan tangan atas.
Cangkuk kiri apabila jatuhkan tangan kanan.
Puncanya kerana peraturan berubah.
Untuk sertai pasukan Olimpik, dia perlu jadi warga AS.
Tamerlan bukan warganegara.
Cara dia luahkan kekecewaan Olimpik dia kepada saya
berbunyi begini, "Saya Muslim. Mereka tak nak saya mewakili Amerika,
jadi saya tak layak."
"Jadilah petinju profesional. Banyak yang kita boleh buat dan..."
"Tak ada gunanya. Saya Muslim dan saya takkan berjaya."
Pada ketika itu, saya boleh nampak kehampaannya.
Dia mula menjadi taasub dengan agama.
Satu ketika, kami jemput penceramah. Tajuknya ialah Martin Luther King.
Prinsip beliau, akhlak dan pekertinya.
Tamerlan berdiri dan menjerit.
"Kenapa kita raikan Martin Luther King? Dia bukan orang Islam."
"Kita cuma patut ikut dan sanjung Nabi."
Apabila seseorang menunjukkan perasaan tak puas hati terhadap ceramah sebegitu,
ia menimbulkan kemarahan jemaah masjid.
Ia jarang berlaku.
Retorik Tamerlan tentang konspirasi Zionis semakin jelas kami boleh perhatikan.
Saya berpendapat Tamerlan menunggang agama Islam
untuk menjustifikasi keadaan hidupnya yang terumbang-ambing.
Dia rasa, "Bukan kita yang gagal."
"Yang menggagalkan kita adalah masyarakat yang menentang Islam."
Dia akan kata negara-negara Islam dipijak-pijak oleh Barat
dan minyak mereka dicuri.
Dalang semua ini adalah Israel dan Yahudi.
Bunyinya macam konspirasi global.
Dia mula berpenampilan seperti orang yang warak.
Dia pakai kopiah putih dan bela janggut lebat.
2 TAHUN SEBELUM PENGEBOMAN BOSTON 11 SEPTEMBER 2011
Sekitar 2:30 petang hari ini,
polis Waltham tiba di lokasi kejadian di 12 Harding Avenue.
Tiga mayat telah ditemukan. Lokasi jenayah amat menggerunkan.
Siasatan berjalan secara aktif dan berterusan.
Dua daripada tiga mangsa dari Cambridge, Mass.
Mangsa ketiga ialah Brendon Mess, 25 tahun,
seorang pejuang seni bela diri tempatan.
Brendon Mess kawan baik Tamerlan ketika itu.
Mereka ke gim bersama. Mereka melepak bersama.
Keesokan harinya, Tamerlan datang ke gim.
Saya kata, "Saya bersimpati atas apa terjadi pada Brendan."
Jawapan balasnya benar-benar buatkan saya rasa tak senang.
Dia kata begini, "Orang buat jahat, jual dadah,
itulah balasannya."
Kemudian, Tamerlan tiba-tiba hilang.
Apabila kembali, dia nampak agak berbeza.
Tamerlan pergi ke Dagestan pada musim panas tahun 2012.
FBI terima memo dari FSB, Unit Keselamatan Rusia.
Panggilan telefonnya merakam dia sebut perkataan Jihad.
Ekoran itu, Guardian membuat pemeriksaan.
Namun, FBI putuskan dia bukanlah ancaman.
Dia dilepaskan.
JAM 82 JUMAAT
Sebaik kenal pasti Tamerlan,
kami tak pasti jika kenalannya mungkin menyimpan bom.
Kami meneliti latar belakang, kawan dan ahli keluarganya.
Kami dapat tahu adiknya bernama Dzhokhar Tsarnaev.
Kami peroleh gambar lesen memandu dia.
Kami suai padan dengan gambar pengeboman.
Ketika itu, kami tahu dia pengebom kedua.
Topi Hitam adalah Tamerlan Tsarnaev. Dzhokhar adalah Topi Putih.
Itu adiknya.
Kami perlu jejaki Dzhokhar secepat mungkin.
Maka kami memulakan pencarian suspek kedua.
Kami mengaktifkan grid carian Watertown.
Polis menggunakan mod taktikal.
Mereka periksa 20 rumah dari setiap arah Mercedes,
kereta samun yang ditinggalkan.
Kami mencari dari rumah ke rumah, blok ke blok, dari tengah ke hujung.
Dia di kejiranankah? Dah keluarkah? Dah balikkah? Dia di mana?
Sepanjang terlibat dalam pencarian,
kadangkala mereka keluar, adakalanya mereka terus bersembunyi.
Saya harap mereka sembunyi.
Tapi setelah beberapa jam, kami tak temukan sesiapa.
Dia boleh lolos bila-bila masa saja ketika itu.
Detik siasatan itu menakutkan.
Kami tak pasti jumlah mereka yang ada.
Kami menjangkakan kemungkinan ada kumpulan besar aktif akan menyerang.
Ia pemburuan negara besar-besaran.
Pertama kali dalam sejarah AS.
Penduduk diminta berlindung.
Bandar diperintah berkurung. Ini tak pernah berlaku.
Beratus pegawai polis berkawal di jalan dalam usaha memburu lelaki
yang disyaki seorang pengganas yang muncul di sini untuk membunuh.
Terjemahan sari kata oleh Jentayu